Interlingua es le plus nove in le trio de linguas naturalistic, como on  sovente appella ille typo de linguas que proba esser similar al realitate  lingual existente.  Illo era publicate in 1953, e es continite in le Interlingua-English  Dictionary. Iste lingua es un meticulose registration del vocabulario  international secundo le criterios signalisate in le prefacio del dictionario.  Ante toto le IALA habeva registrate le vocabulario que on judicava como  international. On publicava etiam un grammatica pro operar iste vocabulario,  sed - como on scribe in le prefacio - il non impedi que altere autores pote  usar un altere grammatica pro iste vocabulario. Illo al minus monstra que es international.